USS Erie

USS Erie (PG-50) tabata e barku prinsipal entre e barkunan di kañon di klase Erie di e Marina merikano. Erie tabata e di dos barku di e Marina merikano ku a karga e nòmber aki i a bai den servisio dia 29 di febrüari 1936.

Erie a sirbi pa protehá interesnan di Merka durante e Guera Sivil spañó, a operá komo un barku di entrenamentu pa e Akademia Naval di Merka, i tabata barku di eskolta di konvoi durante Guera Mundial II. El a operá den Oséano Pasífiko, Oséano Atlántiko i Laman Karibe.

Dia 12 di novèmber 1942 el a wòrdu torpedeá pa un supmarino aleman dilanti kosta di Kòrsou i poni riba playa na Piscadera. Na e sitio aki kanto di Koredor a lanta un monumento pa konmemora e viktimanan di e atake riba USS Erie.Dick Drayer, Radiorapportage - Donald Leetz, laatste veteraan van USS Erie overleden, video Youtube (2014)  Inisiadó di e monumento tabata Allan van der Ree di fundashon Battle-Station Blaauw, Force Curaçao 1942.USS Erie monument weer kapot, Antilliaans Dagblad (9 di novèmber 2019)

 Atake i fin di Erie 
Riba djamars 10 di novèmber 1942, Erie ku 180 tripulante abordo a sali for di Port of Spain, Trinidad, enkabesando e konvoi TAG-20 na kaminda pa Guantanamo Bay, Cuba. E tabata kompañá pa e destruktor Biddle, korveta Spry, i tres supmarino di klase PC-461 , PC-545, PC-573 i PC-573. E di dos dia riba laman a aserka e isla di Kòrsou. Pa 11:30 ora dia 12 di novèmber e barkunan Van Kinsbergen (1939), PC-583, PC-589, SC-533, i un boto PT a sali for di Willemstad, pa patruyá e área miéntras Reina Wilhelmina a sali ku barkunan adishonal ku mester a djòin e konvoi. Pa 16:35 e konvoi supsidiario a topa ku e konvoi prinsipal. 

Pa 17:03 e supmarino aleman U-163 a tira tres torpedo di kua uno a alkansá Erie. Esaki a dal den un di su bunkernan di zeta, ku mesora a kuminsá kima ku paro di tur motor i pèrdida di koriente eléktriko. Pa 17:44 e motor di stürbort a para i boiler #2 a kòrta. Pa 17:45 dos eksploshon severo den e refugio di arma #4 a sakudí Erie, sigui denter di sinku minüt pa dos eksploshon mas. Pa 17:55 a baha tres boto pa buska viktimanan i un boto adishonal ku personal heridá. E barku a kuminsá move bai dilanti atrobe rumbo pa playa. thumb|left|USS Erie den Schottegat (2 di desèmber 1942)Pa 18:12 a tripulashon a kuminsá benta e polvo for di e kamber #3 den lama pa evitá ku e ta eksplotá abordo. E dek prinsipal tabata bou di awa pa 18:20 i pa 18:23 Erie a dal den fondo 91 meter for di kosta. Ku zeta riba awa rònt di e barku na kandela, e kapitan a pidi pa “tur man bandoná barku” pa 18:26. E eksploshonnan i kandela a mata shete tripulante, inkluyendo seis ofisial i a heridá 11 mas.Cressman, Robert (2000). "Chapter III: 1941". The official chronology of the U.S. Navy in World War II. Annapolis, Maryland: Naval Institute Press. ISBN 978-1-55750-149-3. Ta asumí ku e supmarino aleman U-163 a skapa dor di bai bou di e konvoi pa disfrasá su zonido, logrando hui for di e área.

Despues USS Erie a wòrdu poni riba tera pa evitá di sink i na unda el a sigui kima pa varios dia.Cressman, Robert (2000). "Chapter III: 1941". The official chronology of the U.S. Navy in World War II. Annapolis, Maryland: Naval Institute Press. ISBN 978-1-55750-149-3. Dia 28 di novèmber, el a wòrdu hisá i hibá bahia di Macola den haf di Kòrsou. Aki e barku ta bòltu dia 5 di desèmber kedando na su lugá te aña 1952, ora ku el a wòrdu lanta parsialmente, hala pa laman, i di sink den awa hundu.

Bibliografia











 Mira tambe 
 Bataya den Laman Karibe

Kategoria:Historia di Kòrsou
Kategoria:Di Dos Guera Mundial